{पुलिस ने मृतक छात्र उसके साथी पर दुष्कर्म का मामला दर्ज किया
9वीं में पढ़ने वाला एक युवक घायल
कैथल में वारदात
11वीं की छात्रा से घर में घुसकर दुष्कर्म, परिजनों ने दो छात्रों को पकड़कर पीटा, एक की मौत; मुकदमा दर्ज, हत्या में चार गिरफ्तार
घरमें घुसकर 11वीं की छात्रा से दुष्कर्म के आरोप में पकड़े गए 12वीं के छात्र की पिटाई से मौत हो गई। जबकि 9वीं में पढ़ने वाला उसका साथी घायल हो गया। हत्या का आरोप किशोरी के परिजनों पर लगा है। वहीं, छात्रा ने भी दोनों युवकों पर दुष्कर्म का केस दर्ज कराया है। घटना कैथल के पाडला गांव की है।
हालांकि गांव मालखेड़ी निवासी घायल 14 वर्षीय छात्र ने पुलिस के सामने दावा किया कि शुक्रवार रात सांघन गांव में एक शादी थी। शादी में पाडला से उनका एक दोस्त आया था। वह और उसका दोस्त गांव दिल्लोंवाली निवासी प्रदीप (17) उसे छोड़ने पाडला चले गए। दोस्त को छोड़ने के बाद रात 11:30 बजे प्रदीप ने अपने स्कूल में पढ़ने वाली छात्रा को बुला लिया। वे दोनों बात करने लगे, लेकिन दोनों को छात्रा के परिजनों ने देख लिया। अारोप है कि उन्होंने दोनों युवकों को अंदर ले जाकर चारपाई पर बांध दिया और लाठी, डंडे रॉड से पीटा। इसके बाद भी रात को दोनों को बांधे रखा। सूचना पर सुबह जब प्रदीप के परिजन पहुंचे तो उसकी मौत हो चुकी थी। पुलिस ने इस सिलसिले में 6 लोगों पर हत्या का केस दर्ज कर चार लोगों को गिरफ्तार किया है। वहीं, छात्रा ने पुलिस को शिकायत दी है कि दोनों छात्रों ने घर में घुसकर उसके साथ जबरदस्ती दुष्कर्म किया। इस पर पुलिस ने मृतक छात्र उसके साथी पर दुष्कर्म का केस दर्ज कर लिया है।
अभी दो आरोपी फरार
आरोपियोंकी गिरफ्तारी की मांग को लेकर घायल मृतक के परिजनों ने एनएच-65 पर जाम लगा दिया। सदर थाना प्रभारी इंस्पेक्टर अमन बैनीवाल ने बताया कि पुलिस ने पाडला निवासी छात्रा के चाचा-ताऊ समेत 4 परिजनों को गिरफ्तार कर लिया गया है, जबकि दो आरोपी अभी फरार हैं। पुलिस उनकी तलाश के साथ ही मामले की छानबीन करने में जुटी है।
प्रदीप के पिता सतबीर ने बताया कि किसी ने फोन कर बताया कि उनका बेटा रात के समय मकान में पकड़ा गया है। इसलिए उसे ले जाएं। इस पर वे गांव के सरपंच अन्य व्यक्तियों को लेकर पाडला पहुंचे। उन्होंने युवती के परिजनों से माफी मांगी। तब तक उन्हें यह जानकारी नहीं थी कि उनके बेटे की हत्या हो चुकी है। इसी दौरान किसी ने फोन कर पुलिस को बुला लिया। इसके बाद हत्या का खुलासा हुआ। मारपीट से घायल युवक को अस्पताल में दाखिल कराया गया। एसपी सुमेर प्रताप, डीएसपी तरुण सैनी, डीएसपी गुहला सुल्तान सिंह ने घटनास्थल का दौरा किया। एसपी ने अस्पताल में उपचाराधीन युवक से बातचीत कर घटना के बारे में जाना।
मृतक प्रदीप
hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva npi_Deva